https://ask.fm/Alghazimh/answers/142255315781  يا سلام طيب فين غض البصر والإلتزام وككل الكلام ده ،يعني اي راجل في الموضع ده هيعمل نفس اللي بيعملوه ؟طيب ماهو كدا بيشجعوا البنات اكتر على الغلط ادام الفاتنة من وجهة نظرهم بتاخد حقها وزيادة واحنا الوحشين اللي لابسين محتشم بنتعامل من تحت ضرسهم
يا أفندم صلي ع النبي ، وواحدة واحدة.  هو إنتي لابسة الحجاب عشان تعجبي الدكتور ويديكي درجات وتاخدي فرصتك وزيادة وللا عشان تاخدي ثواب رب العالمين يوم القيامة؟  والله الحجاب دا أمر ربنا ، هو أمر الله تعالى ، وعشان كده كل مؤمنة بتلزمه ، لتمنع فتنتها عن الناس وتحقق رضا رب العالمين عنها!  هي كسبت كام درجة في الامتحان ، واكتسبت برضه جبال من وزر وسيئات تلقى بها ربها.  وإنتي خسرتي كام درجة ، وكسبتي إن شاء الله رضا الله عنك وجبال من حسنات في عرصات يوم القيامة وحر أرض المحشر!  يبقى مين الكسبان؟ ومش بأقول أن اللي بيفتنوا بيها مش غلطانين ، بس بأفهمك أن الانجذاب دا طبيعي جدًا بس.